डायना

प्रसारमाध्यमांनी डायना यांना टीकेचं लक्ष्य केलं होतं. प्रिन्स विल्यम आणि डायना यांच्या मागे प्रसारमाध्यमांचा ससेमिरा असे. 

डायना जिथे जात असत तिथे पत्रकार आणि छायाचित्रकारांचा ताफा मागोमाग येत असे. 

डायना यांचा मृत्यू ज्या पद्धतीने झाला त्यामुळे प्रिन्स हॅरी आणि मेगन मर्कल यांच्यासाठी प्रसारमाध्यमांची भूमिका या घटनेनिहाय आहे. 

डायना यांचा मृत्यू पॅरिस इथे रस्ते अपघातात 31 ऑगस्ट 1997 रोजी झाला. पापराझींचा ताफा मोटारसायकलवरून त्यांचा पाठलाग करत होता. ड्रायव्हर हेन्री पॉल यांनी मद्यपान केल्याचं स्पष्ट झालं. 

प्रिन्स हॅरी त्यावेळी बारा वर्षांचे होते. 2017 मध्ये बीबीसीच्या एका डॉक्युमेंट्रीमध्ये प्रिन्स हॅरी यांनी त्या दु:खाचं वर्णन केलं होतं. ते म्हणतात, "आयुष्यात तो धक्का पचवणं सगळ्यांत अवघड आहे. जे लोक मोटारसायकलवरून तिचा पाठलाग करत होते, त्याच लोकांनी अपघातानंतर ती मागे अपघातग्रस्त होऊन बसलेल्या स्थितीत असताना फोटो काढले." 

काय झालं होतं त्यादिवशी? 

डायना यांनी त्यांचा शेवटचा दिवस त्यांचे पार्टनर डोडी अल फायद यांच्या बोटीवर व्यतीत केला होता. बोटीच्या वरच्या भागात त्यांचं वा... आणखी 4000 वर्णांसाठी लेख सुरू ठेवा:
स्तव्य होतं. न्याहरीला त्यांनी ताज्या जॅमबरोबर क्रोएसाँही खाल्लं. 

त्याबरोबर त्यांनी भरपूर दूध घातलेली कॉफी बनवली. साडेअकराच्या सुमारास त्यांनी बोट सोडली. कारण त्यांना डोडी यांच्या वैयक्तिक विमानाने पॅरिसला जायचं होतं. त्यांच्याबरोबर डोडी यांचा बटलर आणि मालिश करणारा होता. कारण डोडी यांच्या पाठीचं दुखणं बळावलं होतं. 

त्यादिवशी डोडी यांच्या कॅलेंडरमध्ये एकच गोष्ट दिसते आहे. संध्याकाळी साडेसहा वाजता त्यांना आपल्या वडिलांच्या रिट्स हॉटेलजवळच्या एका ज्वेलरच्या दुकानातून अंगठी घ्यायची होती. संध्याकाळी ते दोघे रिट्झ हॉटेलला पोहोचले. डायना केशरचनेसाठी सलूनमध्ये गेल्या. डोडी ज्वेलरला भेटण्यासाठी गेले. 

डायना

प्रसिद्ध पत्रकार क्रिस्तोफर अँडरसन यांनी 'द डे डायना डाईड' या पुस्तकात लिहिलं आहे. सुरुवातीला ते दोघे पॅरिसमधल्या शे बेनॉय या रेस्टॉरंटमध्ये गेले. मात्र तिथे फोटोग्राफरचा जत्था बघून हॉटेल् रिट्झच्याच डायनिंग रुममध्ये आले. डायना यांनी तिथे व्हेजेटेबल टेंपुरा ऑर्डर केलं तर डोडी यांनी ग्रिल्ड टरबोट मच्छी मागवली. 

ऑर्डर करताक्षणी त्यांना अस्वस्थ वाटू लागलं. कारण अनेक नजरा त्यांच्यादिशेनेच रोखल्या गेल्याचं त्यांच्या लक्षात आलं. त्या डायनिंग रुममधून निघाल्या. ऑर्डर इंपिरियल स्वीटमध्ये पोहोचवण्याचा आदेश त्यांनी दिला. 

अँडरसन पुढे लिहितात, डोडी यांनी पापराझीला टाळण्यासाठी एक योजना तयार केली. ड्रायव्हर आणि अंगरक्षकाला भासवायचं की समोरच्या गेटने बाहेर पडणार आहेत. त्यांच्या गाड्यांचा ताफा प्रतीक्षा करत असेल. त्याचवेळी डोडी मागच्या दरवाज्याने दुसऱ्या मर्सिडीजमधून बाहेर पडतील. 

डायना यांच्या मृत्यूचं वार्तांकन

डोडी यांची ही कल्पना यशस्वी ठरली. मात्र त्यादिवशी त्यांचा ड्रायव्हर आनरी पॉलने मद्यपान केलं होतं. फ्रान्समध्ये वाहतूक करतानाचे जे नियम आहेत त्यापेक्षा ड्रायव्हरने केलेल्या मद्यपानाची पातळी जास्त होती. नंतर त्याच्या रक्ताचे नमुने घेण्यात आले. त्यामध्ये प्रोजेक आणि टियाप्राइडल अशा घटकाचे अंश मिळाले. अँटी डिप्रेसेंट म्हणून त्यांचा वापर केला जातो. 

जसं डोडी आणि डायना गाडीतून निघाले तसं फोटोग्राफर्सना कळलं आणि मोटारसायकलींचा ताफा मागे लागला. डोडी यांच्या ड्रायव्हरने त्यांना गुंगारा देत आयफेल टॉवर्सजवळच्या पो दे अलमा बोगद्यात गाडी शिरली. फोटोग्राफर्सना चकवा देण्यासाठी जात असताना ठीक 12 वाजून 23 मिनिटांनी गाडी...